รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความคืบหน้า การดำเนินงานโครงการสำคัญในพื้นที่จังหวัดนครปฐม และการแก้ปัญหาน้ำท่วมบนผิวจราจร
วันศุกร์ที่ 10 กุมภาพันธ์ 2566
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความคืบหน้า การดําเนินงานโครงการสําคัญในพื้นที่จังหวัดนครปฐม และการแก้ปัญหาน้ําท่วมบนผิวจราจร
ทางหลวงหมายเลข 3094 อําเภอนครชัยศรี จังหวัดนครปฐม เพื่ออํานวยความสะดวกความปลอดภัยในการเดินทางแก่ประชาชน
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความคืบหน้าการดําเนินงานโครงการสําคัญในพื้นที่จังหวัดนครปฐม และการแก้ปัญหาน้ําท่วมบนผิวจราจร ทางหลวงหมายเลข 3094 อําเภอนครชัยศรี จังหวัดนครปฐม เพื่ออํานวยความสะดวกความปลอดภัยในการเดินทางแก่ประชาชน พร้อมด้วย นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม นายสราวุธ ทรงศิวิไล อธิบดีกรมทางหลวง นายอภิรัฐ ไชยวงศ์น้อย อธิบดีกรมทางหลวงชนบท นายพิเชฐ คุณาธรรมรักษ์ อธิบดีกรมการขนส่งทางราง นายสัญลักข์ ปัญวัฒนลิขิตกรรมการผู้จัดการใหญ่ บริษัท ขนส่ง จํากัด ร่วมลงพื้นที่ โดยมี นายสุรศักดิ์ เจริญศิริโชติ ผู้ว่าราชการจังหวัดนครปฐม หัวหน้าส่วนราชการในพื้นที่ ผู้นําท้องถิ่น ผู้แทนภาคเอกชน ภาคประชาชน ร่วมให้การต้อนรับ ในวันที่ 10 กุมภาพันธ์ 2566 ณ หอประชุมอําเภอนครชัยศรี จังหวัดนครปฐม
นายศักดิ์สยาม ชิดชอบ กล่าวว่า การลงพื้นที่ตรวจราชการในพื้นที่จังหวัดนครปฐมในครั้งนี้ เพื่อติดตามความคืบหน้าการดําเนินงานโครงการสําคัญในพื้นที่จังหวัดนครปฐม และการแก้ปัญหาน้ําท่วมบนผิวจราจร บนทางหลวงหมายเลข 3094 ตอนทางแยกเข้านครชัยศรี ระหว่างกิโลเมตร 0+000 กิโลเมตร 1+894 ซึ่งเป็นเส้นทางโครงข่ายสายหลักที่ใช้ในการเดินทางเข้าสู่อําเภอนครชัยศรี และมีประชาชนสัญจรจํานวนมาก และบริเวณถนนเชิงลาดสะพานรวมเมฆ อําเภอนครชัยศรี จังหวัดนครปฐม ซึ่งในช่วงฤดูฝนระดับน้ําแม่น้ําท่าจีนเอ่อล้น ประกอบกับน้ําทะเลหนุน ส่งผลให้เกิดปัญหาน้ําท่วมผิวจราจร เป็นเหตุให้ประชาชนไม่สามารถใช้สัญจรได้ตามปกติ
ที่ผ่านมา กระทรวงคมนาคมได้เร่งแก้ปัญหาน้ําท่วมผิวจราจรและบรรเทาปัญหาความเดือดร้อนของพี่น้องประชาชนเบื้องต้นในช่วงฤดูฝน โดยขุดลอกบ่อพักและท่อระบายน้ํา รวมทั้งติดตั้งเครื่องสูบน้ําเพื่อเร่งระบายน้ํา และจัดเรียงกระสอบทรายเพื่อเป็นแนวป้องกันน้ํา ทั้งนี้ กระทรวงคมนาคมได้มอบให้กรมทางหลวง โดยแขวงทางหลวงนครปฐม ดําเนินการแก้ปัญหาในระยะยาว โดยจัดทําแผนงานฟื้นฟูทางหลวงหมายเลข 3094 ตอนทางแยกเข้านครชัยศรี ระหว่างกิโลเมตร 0+000 กิโลเมตร 1+894 วงเงินงบประมาณ 70 ล้านบาท โดยดําเนินการยกระดับคันทาง 58 เซนติเมตร และก่อสร้างผิวทางคอนกรีตตามสภาพปัจจุบัน รวมทั้งยกระดับทางเท้า และปรับปรุงระบบระบายน้ําเดิม เพื่ออํานวยความสะดวกการเดินทางของประชาชน
นอกจากนี้ กรมทางหลวงชนบท โดยแขวงทางหลวงชนบทนครปฐม ได้จัดทําโครงการก่อสร้างปรับปรุงถนนเชิงลาดสะพานรวมเมฆ อําเภอนครชัยศรี จังหวัดนครปฐม ระยะทาง 0.930 กิโลเมตร วงเงินงบประมาณ 40 ล้านบาท ประกอบด้วย ถนนคอนกรีตเสริมเหล็ก 4 ช่องจราจร ช่องละ 3 เมตร ทางเท้า ระบบระบายน้ําและไฟฟ้าส่องสว่าง สะพานรวมเมฆเป็นสะพานเก่าแก่ข้ามแม่น้ํานครชัยศรี เชื่อม 2 ตําบล ระหว่างตําบลไทยวาส กับตําบลนครชัยศรี ซึ่งมีประชาชนสัญจรใช้สะพานจํานวนมาก เนื่องจากเป็นเส้นทางลัดเชื่อมต่อระหว่างอําเภอพุทธมณฑล อําเภอนครชัยศรี อําเภอเมือง และอําเภอดอนตูม
รัฐมนตรีว่าการกระทรวงคมนาคม ได้สั่งการให้กรมทางหลวงและกรมทางหลวงชนบท เร่งดําเนินการจัดสรรงบประมาณในปีงบประมาณ พ.ศ. 2566 ในการดําเนินงานโครงการปรับปรุงโครงข่ายคมนาคมขนส่ง เพื่อแก้ไขปัญหาน้ําท่วมผิวจราจรในพื้นที่อําเภอนครชัยศรี ซึ่งเมื่อโครงการดําเนินการแล้วเสร็จจะทําให้ประชาชนได้รับความสะดวก รวดเร็ว ปลอดภัยในการเดินทาง และมีคุณภาพชีวิตที่ดียิ่งขึ้น